Metsaistutustalgutele saavad vabatahtlikud end kirja panna 15. aprillini või kuni kohti jätkub. Registreeruda saab RMK koduleheküljel aadressil www.rmk.ee. Ajavahemikus 1.-16. maini toimuvatel talgutel istutavad 10 000 laulu- ja tantsupeolist koos 10 000 vabatahtlikuga Eesti metsadesse miljon puud. Talgute jaoks on istutamiseks valitud lanke nii era- kui riigimetsas, kõigis maakondades kokku 626 hektaril. Istutatakse peamiselt 4-aastaseid kuusetaimi, aga ka 1-2-aastaseid männi- ja kasetaimi.